stanford-oval/wikipedia huggingface dataset:
ויקי קנפו
הערות שוליים

↑  דליה טל, ‏מאחורי הקלעים של צעדות המחאה, באתר גלובס, 17 ביולי 2003
↑  אמהות חד-הוריות במגזר דוברי הרוסית, בארכיון האינטרנט של אתר "אנשים ישראל"
↑  חנן עמיאור, אני ואת נשנה את העולם, באתר העין השביעית, 1 בספטמבר 2003
רותי סיני, התוכנית: ממחאת יחידים למאבק המונים, באתר הארץ, 16 ביולי 2003
↑  עמי גינזבורג, ויקי קנפו הפסידה, המדינה הרוויחה, באתר הארץ, 3 ביוני 2005
↑  מאבקה של ויקי קנפו: ממצפה רמון, לשביתת הרעב, ובחזרה למצפה רמון?, באתר הארץ, 23 בספטמבר 2003
↑  עמירם ברקת, רותי סיני, סוף המאבק? קנפו תתמודד בבחירות במצפה, באתר הארץ, 23 בספטמבר 2003
↑  דיאנה בחור-ניר ומרב יודילוביץ', אורחי כבוד בז'נווה: קרטר, ויקי קנפו, זהבה בן ואביב גפן, באתר ynet, 25 בנובמבר 2003
↑  דוד אבישי סבור שליהוקה של ויקי קנפו ל"מהפך" מסמן את סופו הכואב של מאבקה החברתי, באתר וואלה, 7 בדצמבר 2003
אורן פרסיקו, ‏איזה ויקטורי, באתר גלובס, 7 בדצמבר 2003
↑  ויקי קנפו גם אצל קובי מידן, באתר וואלה, 8 בדצמבר 2003
↑  מזל מועלם, ויקי קנפו: אצטרף ל"יחד" אם רן כהן יעמוד בראשה, באתר הארץ, 10 בינואר 2004
↑  רותי סיני, ויקי קנפו מקימה מפלגה חדשה עם פעילים חברתיים, באתר הארץ, 12 בדצמבר 2005
↑  ויקי קנפו לא תתמודד בבחירות, באתר הארץ, 25 בדצמבר 2005
↑  יובל דרור, מפיק הסרטון עם קנפו: זאת אמנות, לא פורנו, באתר הארץ, 15 בספטמבר 2004
↑   ויקי קנפו תובעת, באתר וואלה, 17 בנובמבר 2004
↑  עדי דברת-מזריץ, ויקי קנפו - כוכבת הפרסומת של ריבוע כחול לחג הפסח, באתר הארץ, 27 במרץ 2011
↑  הדס בשן, ללכת כי כולם הולכים, באתר ynet, 30 במרץ 2011
↑  עינב שיף‏, מכה קלה בקנפו: הפרסומת עם ויקי קנפו יותר גרועה מסרטון הפורנו שלה, באתר וואלה, 28 במרץ 2011
↑  עינת פישביין, בין אופק בוכריס ללנה דנהאם, באתר "המקום הכי חם בגיהנום", 16 בנובמבר 2016
↑  רועי מאור, "אני לא מתבייש. שתתבייש מדינת ישראל ששולחת נכים לקבץ נדבות", באתר "שיחה מקומית", 23 במרץ 2017
↑  ערן סויסה, העונה החדשה של האח הגדול VIP יצאה לדרך, באתר ישראל היום, 13 בינואר 2019
↑  אלון עידן, המדד | ויקי קנפו, באתר הארץ, 1 באפריל 2011
↑   מבט - ויקי כנפו שוב צועדת | כאן 11 לשעבר רשות השידור, סרטון בערוץ "כאן 11 - תאגיד השידור הישראלי", באתר יוטיוב (אורך: 02:42)
↑  ענת ברשקובסקי, בנה של ויקי קנפו התאבד בתא המעצר, באתר ynet, 16 בספטמבר 2005
ניר חסון, בנה של ויקי קנפו התאבד בתלייה במשטרת דימונה, באתר הארץ, 18 בספטמבר 2005
פרס לואיזה גרוס הורביץ

| --- | --- |
 מדינה:  ארצות הברית 
 תקופת הפרס:  1967–הווה (כ־58 שנים) 
 www.cumc.columbia.edu/research/horwitz-prize
 
פרס לואיזה גרוס הורביץ לביולוגיה או ביוכימיה (באנגלית: Louisa Gross Horwitz Prize) הוא פרס שנתי המוענק על ידי אוניברסיטת קולומביה לחוקר, חוקרת או לקבוצת חוקרים שתרמו תרומה יוצאת דופן במחקר בסיסי בתחומי הביולוגיה או הביוכימיה.
הפרס נוסד על בסיס עיזבונו של ש. גרוס הורביץ ואוזכר בצוואתו. הפרס נקרא על שם אמו, לואיזה גרוס הורביץ, בתו של מנתח הטראומה סמואל ד. גרוס (אנ'). הפרס הוענק לראשונה בשנת 1967.
נכון לאוקטובר 2018, 51 (50%) מתוך 101 מקבלי הפרס זכו לאחר מכן בפרס נובל לפיזיולוגיה או רפואה (40) או פרס נובל לכימיה (11) והוא נחשב לאחד המבשרים החשובים של פרס נובל עתידי.
ב-2021 קטלין קריקו ודרו וייסמן זכו בפרס על מחקרם שהוביל לפיתוח חיסונים לקורונה.
הערות שוליים

↑  "History". Columbia University Irving Medical Center (באנגלית). 2019-09-05. נבדק ב-2021-07-07.
1 2  "Katalin Karikó and Drew Weissman Awarded Horwitz Prize for Pioneering Research on COVID-19 Vaccines". Columbia University Irving Medical Center (באנגלית). 2021-08-12. נבדק ב-2021-08-17.
↑  Laureates 2022
↑  Laureates 2023
ריס מת'יו בונד

| --- | --- |
אין תמונה חופשית
 לידה:  11 ביוני 1998 (בן 26) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2014
 פרופיל ב-IMDb
 
ריס מת'יו בונד (באנגלית: Rhys Matthew Bond; נולד ב-11 ביוני 1998) הוא שחקן קנדי יליד אנגליה, אשר ידוע בעיקר בזכות תפקידו כניק רדפורד בסדרת הטלוויזיה "המכשפה הטובה" ובתפקיד קמרון אולסון בסדרה "Detective McLean".
ביוגרפיה

בונד נולד בלונדון בשנת 1998, בשכונת המפסטד. משפחתו עברה לקולומביה הבריטית, קנדה כשהיה בן 10.
הוא החל את קריירת המשחק שלו בגיל 16, כששיחק בתפקיד ג'ייסון בפרק של סדרת הטלוויזיה "The Haunting Hour: The Series". מאוחר יותר הוא כיכב בסרט הטלוויזיה "The Unauthorized Saved by the Bell Story".
החל משנת 2015 עד לשנת 2020, גילם בונד את ניק רדפורד, בנו של ד"ר סם רדפורד (ג'יימס דנטון) בסדרת הטלוויזיה "המכשפה הטובה" ששודרה בערוץ הולמרק.
בשנת 2015 שיחק בתפקיד הראשי בסדרת הטלוויזיה "Detective McLean". תפקיד זה זיכה אותו בפרסי האמן הצעיר לשחקן הראשי הצעיר הטוב ביותר בסדרת טלוויזיה.
בשנת 2017, שיחק בעונה ה-11 של סדרת הדרמה הקנדית "הארטלנד" (אנ') בדמותו של דילן ווסטפילד.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | Deadly Exchange | ג'ק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | The Unauthorized Saved by the Bell Story | תיכוניסט | סרט טלוויזיה של Lifetime |
| 2014 | שעה מכושפת | ג'ייסון | פרק: "Near Mint Condition" |
| 2015 | Detective McLean | קמרון אולסון | תפקיד ראשי; 10 פרקים |
| 2015–2020 | המכשפה הטובה | ניק רדפורד | תפקיד ראשי (עונות 2–5); (תפקיד חוזר עונות 1, 6); 53 פרקים |
| 2017 | Love at First Glance | ג'יימס בצעירותו | סרט טלוויזיה של הולמרק |
| 2017–2018 | הארטלנד (אנ') | דילן ווסטפילד | 8 פרקים |
| 2023 | ריברדייל | וולטר | פרק: "Chapter One Hundred Twenty-Three: Peep Show" |
הערות שוליים

↑  "Rhys Matthew Bond" (באנגלית). famousbirthdays.com.
↑  "GOOD WITCH Actor Rhys Matthew Bond: New to TV, but Learning Fast On-Set (Interview)" (באנגלית). TVRuckus. 27 במרץ 2015. {{cite web}}:  (עזרה)
↑  "Nick Radford" (באנגלית). Hallmark Channel.
↑  "Meet Rhys Matthew Bond" (באנגלית). UPTV.
↑  "Ties That Bind Series Premiere Preview" (באנגלית). TV Goodness.
↑  "Young Artistis Awards 37th Annual Gala" (באנגלית).
תל אביב היט

| --- | --- |
 תאריך ייסוד:  2021
 אצטדיון:  מגרש הרוגבי של תל אביב
 ליגה:  הסופר קאפ האירופי ברוגבי
 https://www.telavivheat.com/
 
תל אביב היט (באנגלית: Tel Aviv Heat) היא קבוצת רוגבי יוניון (אנ') ישראלית מתל אביב המתמודדת בסופר קאפ האירופי ברוגבי (אנ'). זוהי קבוצת הרוגבי יוניון המקצוענית הראשונה בישראל.
היסטוריה

הקבוצה הוקמה ב-7 ביולי 2021 על ידי היזמים האמריקאים מייק ארון ובארי סיידל והשתתפה בעונת 2021/2022, עונת הבכורה, של הסופר קאפ האירופי ברוגבי, בחטיבה המזרחית. הקבוצה סיימה את שלב הבתים במקום השלישי, במאזן 3–3 כשאת רוב משחקי הבית שיחקה באצטדיון בטביליסי בעקבות הגבלות הקורונה בישראל. ברם, בעקבות השעיית יניסיי ולוקומוטיב פנזה הרוסיות מהטורניר בעקבות הפלישה הרוסית לאוקראינה העפילה הקבוצה לחצי גמר הטורניר, שם הפסידה למועדון הפורטוגלי לוסיטנוס 26–42.
בעונת 2022, הקבוצה העפילה שוב לחצי גמר הטורניר, אחרי שגברה על קבוצת הרוגבי של באטומי.
בפברואר 2023 הוזמנה הקבוצה הישראלית להשתתף במשחקי הליגה הבינלאומית לרוגבי בדרום אפריקה, אך לאחר פניות של גופים מתנועת ה-BDS החליטו באיגוד הדרום-אפריקאי למשוך את ההזמנה ולא לשתף במפעל את הקבוצה מישראל.
ראו גם

איגוד הרוגבי הישראלי
החרמת ישראל בספורט
הערות שוליים

↑  Rugby Europe launch the Super Cup
↑  מבזקי ספורט: הישג גדול לראגבי הישראלי, באתר וואלה, 23 באוקטובר 2022
↑  אורן אהרוני, מתייצבים לצד ה-BDS: איגוד הרוגבי הדרום אפריקאי מחרים את ישראל, באתר ישראל היום, 7 בפברואר 2023.
ערך זה הוא קצרמרבנושא תל אביב-יפו ובנושא ספורט. אתם מוזמנים לתרום לוויקיפדיה ו.
הפועל גליל עליון (כדורסל נשים)

הפועל גליל עליון נשים היא קבוצת כדורסל נשים ישראלית מהמועצה אזורית גליל עליון. המשחקת בליגה הארצית. הקבוצה מארחת באולם הספורט של יסוד המעלה. בעבר ארחה באולם "הר וגיא" אשר בקיבוץ דפנה.
בעונות 18/19 ו-19/20 הגיעה הקבוצה למעמד הגמר פעמיים ברציפות ונחלה הפסדים להפועל ראשון לציון ומכבי חיפה.
ערך זה הוא קצרמרבנושא כדורסל. אתם מוזמנים לתרום לוויקיפדיה ו.
ניו המפשייר

ניו המפשייר (באנגלית: New Hampshire ‏האזנהקובץ:En-us-New Hampshire.ogg‏Ⓘ‏) היא מדינה בצפון אזור ניו אינגלנד שבארצות הברית. היא גובלת במסצ'וסטס בדרום, בוורמונט במערב, במיין ובאוקיינוס האטלנטי במזרח, ובפרובינציה הקנדית קוויבק בצפון. ניו המפשייר היא אחת משלוש עשרה המושבות המקוריות שמרדו בשלטון הבריטי במהלך המהפכה האמריקנית והקימו את ארצות הברית. 
המדינה נקראת על שם המחוז האנגלי העתיק המפשייר.
היסטוריה

מושבת ניו המפשייר נוסדה על ידי רב החובל ג'ון מייסון בשנת 1623 - שלוש שנים לאחר היווסדה של פלימות', ונקראה על שם המחוז המפשייר באנגליה. בשנת 1631 מונה תומאס ויגין להיות המושל הראשון של ההתיישבות (בשטח דובר, דורהאם וסטרטהאם של ימינו). בשנת 1679 הפכה ההתיישבות ל"פרובינציה מלכותית", וג'ון קאט מונה למושל.
בשנת 1638 הפכה ההתיישבות לחלק ממושבת מסצ'וסטס (שמושלה באותה עת היה ג'וזף דאדלי), ובשנת 1741 חזרה להיות פרובינציית כתר עם מושל משלה, בהוראת המלך ג'ורג' השני. מושל המדינה שמונה היה בנינג ונטוורת' שכיהן כמושל בין 1741 - 1766.
ניו המפשייר הייתה אחת משלוש עשרה המושבות שמרדו בשלטון הבריטי במהלך המהפכה האמריקאית, והייתה הראשונה מביניהן להכריז על עצמאותה מבריטניה. ההתקפה של המתיישבים על פורט ויליאם ומרי (הקרוי כיום "פורט קונסטיטושן" - מבצר החוקה) סיפקה את הנשק והתחמושת לקרב באנקר היל.
ב-5 בינואר 1776 התכנס הקונגרס הפרובינציאלי באקסטר ואשרר את חוקת המדינה - החוקה הראשונה מבין מדינות ארצות הברית - שישה חודשים לפני החתימה על הכרזת העצמאות של ארצות הברית.
בשנות ה-30 של המאה ה-19 הייתה המדינה מעורבת בהקמת רפובליקת אינדיאן סטרים בשטח קנדה, במדינה הוקמה המפלגה הרפובליקנית בייסודו של עמוס טאק, וכן רבים מתושבי המדינה פעלו למען ביטול העבדות, והברחת עבדים באמצעות "רכבת המחתרת" לקנדה.
בשנת 2003 מונה במדינה בישוף הומוסקסואל - ג'ין רובינסון במסגרת הכנסייה האפיסקופלית.
ביולי 2023 חתם מושל ניו המפשייר, כריס סנונו, על צו האוסר לקיים קשרי מסחר עם חברות המחרימות את ישראל, במעמד בו נכח שגריר ישראל לאו"ם גלעד ארדן, וקונסול ישראל בבוסטון, מירון ראובן.
ממשל ופוליטיקה > מוניטין בינלאומי

בחוגי העיתונות הלאומית והבינלאומית, מדינת ניו המפשייר ידועה בשל היותה המדינה שבה נערכות הבחירות המוקדמות (הנקראות גם ראשוניות) הראשונות לנשיאות ארצות הברית, במחזור הבחירות הכלליות (יש הסוברים שמדינת איווה היא הראשונה, ברם, היא מקיימת כנס בוחרים ולא בחירות). בעשורים האחרונים, מספר מדינות קבעו בחירות מוקדמות בתאריכים מוקדמים יותר ויותר (שכן כל מדינה רשאית לנהל בחירות ראשוניות כרצונה ועל-פי חוקתה). אלה כופות על מדינת ניו המפשייר להקדים את תאריך הבחירות הראשוניות בה עוד יותר, היות שחוקתה דורשת שהיא תקיים בחירות ראשוניות לפני כל שאר המדינות (הסיבה המקובלת לדרישה חוקתית זאת היא שבלעדיה אף מועמד לנשיאות לא יטרח לקיים תעמולה או להופיע במקום כלשהו באזור ניו אינגלנד צפונה מבוסטון). השפעתה של תופעה זאת נחשבת לשלילית, שכן היא מאריכה את תקופת התעמולה, דבר הגורם לסלידה בקרב קהל הבוחרים.
ממשל ופוליטיקה > הרשות המבצעת

הרשות המבצעת של ניו המפשייר מורכבת ממושל וממועצה מבצעת בת חמישה חברים - שריד למועצת המושל הקולוניאלי הבריטי. זאת בניגוד למרבית מדינות ארצות הברית שבהן המושל הוא מקור הסמכות היחיד ברשות המבצעת.
מדינות ניו המפשייר וורמונט הסמוכה הן המדינות היחידות הבוחרות מושל לתקופת כהונה של שנתיים ולא ארבע שנים כמו יתר המדינות. בניגוד ליתר המדינות אין לניו המפשייר משנה למושל, ונשיא סנאט המדינה משמש כממלא מקומו של המושל בעת הצורך.
המושל הנוכחי הוא כריס סנונו, חבר המפלגה הרפובליקנית. המושל לשעבר ג'ון לינץ', חבר המפלגה הדמוקרטית, ראוי לציון בשל היותו המושל היחיד עד עתה שנבחר לחמש תקופות כהונה. למדינה שתי סנאטוריות, ג'ין שאהין (חברת המפלגה הדמוקרטית, ומושלת המדינה לשעבר), ומגי האסן (חברת המפלגה הדמוקרטית, ומושלת המדינה לשעבר).
ממשל ופוליטיקה > הרשות המחוקקת

הרשות המחוקקת של המדינה נקראת החצר הכללית של ניו המפשייר ומורכבת משני בתי מחוקקים - בית נבחרים וסנאט. בבית הנבחרים חברים 400 נבחרים, נציג אחד לכל 3000 תושבים במדינה. בסנאט, לעומת זאת, 24 חברים בלבד.
נבחרי הציבור מקבלים משכורת שנתית של 100 דולר בלבד (בתוספת בונוס אם הם נוכחים בוועדות השונות - דבר הנעשה בהתנדבות ואינו חובה חוקית). מסיבה זו מרבית חברי בית המחוקקים הם גמלאים או אנשים בעלי אמצעים.
ממשל ופוליטיקה > מאפייני ממשל

היעילות וחוסר השחיתות של המדינה זכו להערצת תושבי המדינות השכנות. לשם המחשה - תושבי העיר קילינגטון הממוקמת במדינה הסמוכה ורמונט, הצביעו פעמיים בעד פרישה מוורמונט והכפפת עירם לניו המפשייר. הצבעתם היא סמלית שכן כדי לעבור ממדינה למדינה (דהינו - שינוי הכפיפות השלטונית שלה) נדרש אישור בתי המחוקקים של שתי המדינות ואישור הקונגרס של ארצות הברית.
ממשל ופוליטיקה > זיקה מפלגתית

לאורך השנים הייתה ניו המפשייר ידועה בתמיכתה במפלגה הרפובליקנית, למעט הבחירות ב-1992 וב-1996 אז ניצח בה המועמד ביל קלינטון הדמוקרטי. בשנת 2000 תמכה המדינה במועמד הרפובליקני ג'ורג' ווקר בוש. אולם בשנת 2004 העניקה המדינה את קולותיה דווקא למועמד הדמוקרטי ג'ון קרי ברוב זעום של 50.2%, ומאז נתנה אותם רק למועמדים דמוקרטים.
ממשל ופוליטיקה > משפט וענישה פלילית

אף שבמדינה קיים רשמית עונש מוות - בפועל ההוצאה להורג האחרונה אירעה בשנת 1939. בשנת 2000 הצביע בית המחוקקים בהחלטה HB1548-FN בעד ביטול עונש המוות, אולם ההחלטה בוטלה בווטו של המושלת דאז ג'ין שאהין (חברת המפלגה הדמוקרטית דווקא). ב-22 בדצמבר 2008 גזר בית משפט עונש מוות על מייקל אדיסון, עבריין בן 28, אשר ירה למוות בשוטר בשנת 2006.
בשנת 2005 העביר בית המחוקקים חוק הקובע כי גיל הענישה הפלילית המינימלי יהיה 18 (במקום 17) בעקבות החלטת בית המשפט העליון של ארצות הברית בפסק דין רופר נגד סימונס (ילדים מתחת לגיל זה נשפטים כקטינים ולא כבגירים).
גאוגרפיה

מדינת ניו המפשייר היא חלק מאזור ניו אינגלנד של ארצות הברית. המדינה גובלת בצפונה בפרובינציית קוויבק שבקנדה, במזרחה במדינת מיין ובאוקיינוס האטלנטי, בדרומה במדינת מסצ'וסטס ובמערבה במדינת ורמונט.
האזורים הגאוגרפיים העיקריים של ניו המפשייר כוללים את אזור יערות הצפון הגדולים, אזור ההרים הלבנים, אזור האגמים, אזור עמק מרימק, אזור מונדנוק, אזור דארטמות' סונאפי ואזור החוף.
אחת מתצורות האבן הידועות ביותר במדינה - תצורת אבן שאף סימלה את המדינה - הייתה הזקן שבהר - מעין דמות אדם בסלע פרנקוניה אולם זו התמוטטה במאי 2003.
במרכז המדינה נמצא הרכס הנשיאותי - שהגבוה בו הוא הר וושינגטון (בעל הפיסגה הגבוהה ביותר מזרחה למיסיסיפי, 1,917 מ'), וסביבו ההרים מדיסון וקווינסי אדמס. הר מפורסם ששוכן במדינה הוא הר מונדנוק.
הנהר הארוך במדינה הוא קונטיקט שאורכו 670 ק"מ, הזורם מצפון לדרום. מוצאו של הנהר באגמי קונטיקט, והוא מהווה את הגבול המערבי של המדינה. בניגוד למקובל, הגבול בין המדינות אינו עובר במרכז הנהר, אלא בגדה המערבית של הנהר (גדת ורמונט), וכל שטח הנהר מצוי בתחום מדינת ניו המפשייר.
נהר חשוב נוסף הוא מרימק שאורכו 187 ק"מ, החוצה את המדינה בעוברו מצפון לדרום וזורם לשטח מדינת מסצ'וסטס. בין יובליו נמצא נהר שוהיגאן.
נהר פיסקטקואה זורם לתוך האוקיינוס האטלנטי בפורטסמות'.
האגם הגדול במדינה הוא אגם ויניפסאוקי ששטחו 186 קמ"ר, והוא מצוי במרכז המדינה.
לניו המפשייר חוף הים הקצר ביותר מבין כל המדינות הגובלות באוקיינוס האטלנטי - אורכו 29 ק"מ בלבד. לחוף המדינה מצויים איי שולס - תשעה איים קטנים אשר היוו מושבת אמנים במאה ה-19, ומסופר שבהם מוחבא האוצר האגדי של שודד הים שחור הזקן.
למדינה יש סכסוך גבולות עם שכנתה מיין, באזור נמל פורטסמות'. המחלוקת נוגעת לבעלות על מספר איים הקרויים האי סיבי.
בשנת 1934 נמדדו בתחנה המטאורולוגית שבראש הר וושינגטון הרוחות החזקות ביותר על פני כדור הארץ - 371 קמ"ש.
כלכלה

רשות המחקר הכלכלי של ממשלת ארצות הברית מעריכה כי התוצר המדינתי הגולמי של מדינת ניו המפשייר בשנת 2003 היה בשווי 49 מיליארד דולרים. ההכנסה המדינתית לנפש בשנת 2003 הייתה $35,140 (ניו המפשייר היא המדינה השביעית בגובה ההכנסה המדינתית לנפש מבין מדינות ארצות הברית).
התוצרים החקלאיים העיקריים של המדינה כוללים מוצרי חלב, גידול בקר, צאן, תפוחים וייצור ביצים.
התוצרים התעשייתיים העיקריים כוללים מכונות וציוד חשמלי, מוצרי גומי ופלסטיק וכן ענף התיירות מהווה ענף חשוב בכלכלת המדינה.
במהלך המאה ה-20 השתנה משמעותית הבסיס הכלכלי של המדינה. עד אמצע המאה ה-20 התבססה כלכלת המדינה על ייצור טקסטיל, נעליים וכן בעיקר על חקלאות בחוות קטנות. כיום, ענפים אלה מהווים פחות מ-2% מכלכלת המדינה.
עיקר כלכלת המדינה הנוכחית מתבססת על מדיניות המס של המדינה, שבה אין מס הכנסה (מדינתי; מס פדרלי קיים בכל מדינות ארצות הברית). מסיבה זו מושכת המדינה תעשיות מחשבים ותעשיות עתירות ידע. מאידך, מס הרכוש הגבוה של המדינה, מקשה על יצירת מפעלים גדולים במדינה. מסי הרכוש במדינה הם מהגבוהים בארצות הברית, אך בהיעדר מיסים אחרים, נחשב המס במדינה כנמוך ביותר במדינות ארצות הברית (פרט למדינה אחת).
דמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמוגרפיה > הערים הגדולות

מנצ'סטר
נשואה
קונקורד
דובר
ספורט

קבוצות ליגת כדור הבסיס הנמוכה:
גאוות נשואה
ניו המפשייר פישר קטס
קבוצות הוקי קרח:
המונרכים של מנצ'סטר
קבוצות פוטבול:
זאבי מנצ'סטר
קבוצות כדורגל:
ניו המפשייר פאנטומס
תקשורת

במדינה יוצאים לאור מספר עיתונים יומיים ובהם:
| --- | --- |
 ניו המפשייר יוניון לידר (יוצא לאור במנצ'סטר)  הטלגרף של נשואה  המוניטור של קונקורד  הדמוקרט היומי של פוסטר  לקוניה סיטיזן:  פורטסמות הרלד  קין סנטינל  קונוויי דיילי סאן  איגל טיימס היוצא לאור בקליירמונט  לקוניה דיילי סאן
תחבורה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ניו המפשייר היא היחידה מבין מדינות ארצות הברית שאינה דורשת חגירת חגורת בטיחות בנסיעה בכלי רכב, חבישת קסדה ברכיבה על אופנוע או ביטוח חובה לכלי רכב.
השכלה > מכללות ואוניברסיטאות

| --- | --- |
 מכללת צ'סטר של ניו אינגלנד  מכללת קולבי סויר  מכללת המדינתית גרניט  מכללת דניאל וובסטר  דארטמות' קולג'  מכללת פרנקלין פירס  המכלל המדינתית קין  מכללת לבנון  מכללת ניו אינגלנד:  אוניברסיטת סאות'רן ניו המפשייר  האוניברסיטה המדינתית פלימות'  מכללת ריבייר  מכללת סנט אנסלם  מכללת תומאס מור  אוניברסיטת ניו המפשייר  אוניברסיטת ניו המפשייר מנצ'סטר
סמלי המדינה

| סמלי מדינת ניו המפשייר> דגל.דגל ניו המפשייר Flag of New Hampshire | סמלי מדינת ניו המפשייר> סמל.סמל ניו המפשייר Seal of New Hampshire | סמלי מדינת ניו המפשייר> מוטו. | סמלי מדינת ניו המפשייר> כינוי. | סמלי מדינת ניו המפשייר> המנון. |
| --- | --- | --- | --- | --- |
|  |  | "לחיות חופשי או למות" "Live Free or Die" ‏‏‏ | ‏"מדינת הגרניט" "Granite State" | "אולד ניו המפשייר" "Old New Hampshire" |
| עץ | פרח | ציפור | חיה |  |
| בירץ' אמריקאי לבן American White Birch | לילך Purple lilac | פרפל פינץ' Purple finch | אייל פרדי לבן-זנב White-tailed deer |  |
ראו גם

מחוזות ניו המפשייר
הערות שוליים

↑  עכשיו 14 פוליטי מדיני, "כיפת ברזל": ניו המפשייר היא המדינה ה-37 שפועלת נגד החרם על ישראל, באתר עכשיו 14, 6 ביולי 2023
↑  "New Hampshire", Religious Landscape Study, Pew Research Center
↑  "U.S. Census Bureau Data". U.S. Census Bureau. 2010. Retrieved 2011-07-13.
1 2  American FactFinder - Results
↑  "Annual Estimates of the Resident Population for Incorporated Places: April 1, 2010 to July 1, 2013". census.gov. May 2014. Retrieved June 3, 2014.
↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). 2014 Population Estimates. United States Census Bureau, Population Division. March 2015. Retrieved March 26, 2015.
↑  "לחיות חופשי או למות" הוא המוטו של מדינת ניו-המפשייר בארצות הברית של אמריקה. את המשפט ניסח חייל משוחרר, בוגר מלחמת העצמאות האמריקאית. הנוסח המלא של המשפט באנגלית אומר: Live free or die: Death is not the worst of evils. ובתרגום חופשי - 'לחיות כ(אדם) חופשי, או למות. מוות אינו הרע מכל'.
| --- | --- |
בקרת זהויות :  NLI: 987007552530305171  BNE: XX455334  BnF: cb11951492q (data)  GND: 4042002-4  ISNI: 0000 0004 0414 9988  LCCN: n79007325  MusicBrainz: 4ca644d9-18a6-4605-9d71-3eae8b3ab2ee  NARA: 10045264  NKC: ge134389  NSK: 000597051  RERO: 02-A022961210  SUDOC: 176291873  VIAF: 155922170   WorldCat (עם VIAF): 155922170 
מפת צפיפות האוכלוסין של מדינת ניו המפשייר
יגאל ביבי

יגאל ביבי (נולד ב-21 בינואר 1942) הוא איש ציבור ישראלי. כיהן כראש עיריית טבריה בשנים 1978-1988 וכחבר הכנסת בשנים 1988–2003 מטעם המפד"ל.
קורות חיים

ביבי נולד בטבריה והוא בוגר ישיבות תנועת בני עקיבא. בשנים 1963–1966 הוא היה מרכז סניף בני עקיבא בטבריה. בעל תואר בוגר במדע המדינה ותולדות ישראל מאוניברסיטת בר-אילן.
פעילות ציבורית בטבריה

בשנת 1965 הוא היה פעיל במשמרת הצעירה של המפד"ל בטבריה והוצב במקום השלישי של רשימת המפד"ל לבחירות המקומיות. באותה שנה התמודדה המפד"ל במסגרת חזית דתית וביבי הוצב במקום הרביעי. באותן שנים היה ביבי פעיל באליצור טבריה.
בשנת 1969 נכנס לראשונה למועצת עיריית טבריה, מהמקום השני ברשימת המפד"ל. הוא הצטרף לקואליציה של ראש העיר, משה צחר, והיה לסגן ראש עיר בתואר וראש מחלקת הסעד. בסוף 1973 קיבלה המפד"ל שלושה מנדטים, ובאוגוסט 1974 הצטרף לקואליציה ומונה לסגן ראש עיר בפועל, הממונה על המשמר האזרחי. בשנת 1975 עתר לבג"ץ נגד מינוי רב אשכנזי ראשי בטבריה, לאור מיעוט התושבים האשכנזים בטבריה.
בשנת 1978 התמודד ביבי בראשות רשימה משותפת של המפד"ל ואגודת ישראל ובבחירות האישיות לראשות העיר שהונהגו אז לראשונה. ביבי עלה לסיבוב השני בבחירות לראשות העיר, ונתמך על ידי אנשי המערך. בבחירות גבר על מועמד הליכוד, פנחס פרח ונבחר לראש עיריית טבריה. לאחר הבחירות הבטיח ביבי שימור על סטטוס קוו בענייני דת והקים קואליציה רחבה ולצורך כך מינה שלושה סגנים בשכר, למרות שלעיר בגודל של טבריה הותר להעסיק שני סגנים בשכר בלבד. בעקבות עתירה של האופוזיציה לבג"ץ הפסיק אחד הסגנים, נציג אגודת ישראל, לכהן כסגן בשכר. ביבי סירב לדרישת משרד הפנים להשיב את המשכורת ששולמה ביתר לקופת העירייה, בטענה שלא ניתן לדרוש ממי שעבד להשיב את המשכורת.
לקראת הבחירות בשנת 1983 הביא ביבי לאיחוד של רשימת המפד"ל עם חלק מנציגי הליכוד שפרשו ממנה. בבחירות זכה ביבי בסיבוב הראשון ליותר מ-60% מהקולות.
ביבי נבחר גם לסגן יו"ר מרכז השלטון המקומי בישראל.
בבחירות שנערכו בשנת 1988 הפסיד ליוסף פרץ ששימש כסגנו.
בכנסת

כבר בשנת 1977 נכנס לרשימת ששת המומלצים של סיעת למפנה לרשימת המפד"ל לכנסת התשיעית. אולם בפועל לא הוצב במקום ריאלי ונדחק למקום ה-23. לקראת הבחירות לכנסת העשירית ב-1981, דרש לשריין את המקום השני ברשימת המפד"ל לספרדי.
בשנים 1988–2003 כיהן כחבר הכנסת מטעם מפד"ל והיה סגן שר במשרד להגנת הסביבה בין השנים 1990–1992, כשראש הממשלה החזיק בתיק (למעשה ביבי היה השר להגנת הסביבה בפועל) ובמשרד הדתות (1996–2000). בכנסת ה-12 היה חבר הוועדה למינוי שופטים ובכנסת ה-13 יו"ר הסיעה בכנסת. שימש חבר הוועד המנהל באוניברסיטת בר-אילן.
בבחירות 2006 הוצב במקום ה-108 והסמלי ברשימת האיחוד הלאומי-מפד"ל לכנסת. לקראת הבחירות לכנסת ה-18 הודיע על פרישתו והסרת תמיכתו מהמפד"ל ועל תמיכתו בש"ס בטענה כי "ש"ס זה המפד"ל האמיתי".
לקראת הבחירות לכנסת ה-22 ב-2019 הודיע על תמיכתו בעוצמה יהודית ולקראת הבחירות לכנסת העשרים וארבע ב-2021 הכריז על תמיכה ברשימת הציונות הדתית.
בכנסת > איסור שידורי פורנו בטלוויזיה

יגאל ביבי יזם וקידם שתי הצעות חוק האוסרות שידורי פורנו בטלוויזיה. כשהחלו השידורים הדיגיטליים של יס ושל חברות הכבלים, החלו לשדר בישראל ערוצי פורנו בתשלום בהזמנה אישית של הערוצים. ביס שודרו הערוצים "בלו" ו"פלייבוי" ובחברות הכבלים שודרו הערוצים "ויויד", "ספייס" ו"פלייבוי" לצד סרטי פורנו בהזמנה אישית ב"הום סינמה". החוק הראשון, הידוע גם בשם "חוק הבזק", עבר ביולי 2001. בחוק נקבע שהעובר עליו צפוי לעד 3 שנות מאסר. יס והוט עקפו את החוק על ידי שידור ערוצי הפורנו במתכונת של "שלם וצפה" בה היה צריך להזמין את הערוצים באופן יומי. בתגובה יזם חוק נוסף שאסר שידורי פורנו גם במתכונת זאת. החוק השני עבר ביוני 2002. שני החוקים עברו בתמיכת הלובי הפמיניסטי והח"כים הדתיים, החרדים והערבים. כתוצאה מכך אין היום שידורי פורנו ביס ובהוט: ערוצי הפורנו ירדו מהמסך ולאחר זמן מה הוחלפו בערוצים של ארוטיקה רכה.
חיים אישיים

ביבי נשוי ואב לחמישה, תושב נווה דניאל שבגוש עציון.